
                              Procedura de recrutare și selecție 
Procedura de recrutare și selecție  cuprinde două etape:

-      Etapa I – selecția dosarelor;
-      Etapa II – interviul şi proba scrisă – pentru candidații declarați “admis”, după desfășurarea primei etape. Candidaţii vor fi evaluați și selectați pe baza cunoștințelor, experienței și a abilităților manageriale.

      Candidații vor prezenta o  strategie de management având ca scop eficientizarea activităţii SC UTILITĂŢI PUBLICE BRAN SRL, pentru atingerea obiectivelor şi criteriilor de performanţă, viziunile şi concepţiile de viitor; prezentarea contribuţiilor proprii propuse.

      Strategia de mangement va dezvolta prevederile planului de administrare al consiliului de administraţie al  SC UTILITĂŢI PUBLICE BRAN SRL aprobat prin HCL Bran 80 din 16.10.2015.
 

Criteriile de recrutare şi selecție ale candidaților  sunt următoarele:

1.Îndeplinirea condițiilor legale de participare, demonstrate prin conținutul dosarului de participare;

2.Capacitatea managerială /viziune, misiune, obiective pe termen scurt, mediu și lung.

Abilităţile manageriale vor fi evaluate pe baza următoarelor criterii :

a. capacitate de analiză, sinteză și adoptarea deciziilor;

b. abilităţi de comunicare;

c. orientare către rezultate -simulări privind evoluția viitoare a societății 

 
INTERVIUL 

Criterii de evaluare a strategiei  de management – 100 pct
a)    Motivaţia - 20 puncte.
b)    Obiective propuse – 70 puncte:
· 25 – tehnice

· 25 – economice

· 20 – de perspectivă

c)    Argumentare și convingere – 10 puncte
CALENDARUL DESFĂȘURĂRII PROCESULUI DE RECRUTARE ȘI SELECȚIE  A CANDIDAŢILOR, ÎN VEDEREA DESEMNĂRII DIRECTORULUI GENERAL AL SC UTILITĂŢI PUBLICE BRAN SRL

	Consiliul de administraţie formuleză anunţul, stabileşte criteriile de selecţie privind recrutarea  directorului general
	Consiliul de administraţie  poate fi asistat de un expert independent  
	 22.01.2016

	Anunţul privind selecţia directorului general
	Se publică în două ziare  şi pe pagina web sau la sediul societăţii
	 27.01.2016

	Stabilirea termenului de depunere a dosarelor
	Se stabileşte termenul limită
	29.02.2016
ora 15.00

	Primirea şi înregistrarea dosarelor candidaţilor pentru ocuparea postului 
	Registratura SC UTILITĂŢI PUBLICE BRAN SRL va primi dosarele candidaţilor până la termenul stabilit , ora 15.00
	27.01.2016
29.02.2016

	Verificarea dosarelor candidaţilor
	Consiliul de administraţie   verifică actele depuse la fiecare dosar în parte 
	29.02.2016

	Întocmirea şi înregistrarea  procesului verbal privind analiza dosarelor 
	După verificarea dosarelor se va întocmi un proces verbal de către consiliul de administraţie. Dosarele incomplete vor fi respinse
	29.02.2016

	Anunţarea rezultatelor verificării dosarelor 
	Consiliul de administraţie   va întocmi şi va afişa pe pagina web sau sediul societăţii un anunţ cu privire la rezultatul verificării dosarelor.Vor fi anunţaţi candidaţii admişi cu privire la susţinerea interviului şi probei scrise.
	29.02.2016

	Susţinerea interviului  
	Derularea celei de-a doua etape a procesului de recrutare şi selecţie.

Întocmirea unui proces verbal în urma susţinerii interviului de către candidaţi 
	07.03.2016
Ora 11.00

	Susţinerea probei scrise
	Derularea celei de-a doua etape a procesului de recrutare şi selecţie.


	08.03.2016

Orele 11.00-13.00

	Anunţarea, afişarea rezultatelor şi desemnarea  candidatului care îndeplineşte toate criteriile pentru funcţia de director general  
	Consiliul de administraţie   va întocmi şi va afişa pe pagina web sau la sediul societăţii un anunţ cu privire la rezultatele susţinerii interviului/probei scrise.

	11.03.2016


	Numirea directorului general
	Consiliul de administraţie va adopta hotărârea privind numirea directorului general 
	                              11.03.2016


Condiţii de participare
1.  Cetăţenie română / cetăţenie aparţinând  altor state membre ale Uniunii Europene şi domiciliul în România;

2.  Cunoaşterea perfectă a limbii române (scris, vorbit);

3.  Stare de sănătate corespunzătoare care să-i permită îndeplinirea funcţiei de director general, atestată pe bază de documente medicale;

4.  Capacitate de exerciţiu deplină  

5.  Studii superioare de lungă durată tehnice , economice, juridice;
6.  Minim 4 ani de experienţă profesională  în activitatea unor întreprinderi publice, instituţii publice sau societăţi comerciale al căror obiect de activitate este acelaşi, sau asemănător, cu cel al  SC UTILITĂŢI PUBLICE BRAN SRL
7.  Cunoaşterea aprofundată a cadrului legislativ din România în materie de furnizare a apei, colectarea şi epurarea apelor menajere, salubrizare  şi a reglementărilor incidente la nivel local , cunoaşterea legislaţiei societăţilor comerciale şi a ordonanţei privind guvernanţa corporativă a întreprinderilor( Legea 51/2006 –legea serviciilor comunitare de utilităţi publice art.29-37, Legea 241/2006-legea serviciului de alimentare cu apă şi canalizare art.28-33, Legea 101/2006-legea serviciului de salubrizare art.2, art.25-29, OUG 109/2011 privind guvernanţa corporativă a întreprinderilor art.25-39 si art.51-59,Legea 31/1990-legea societăţilor comerciale art.191-203, art.204-221, art.252-261)
8.  Capacitate de implementare a strategiei propuse, capacitate de organizare, coordonare si control. 
9.  Abilităţi, calităţi şi aptitudini necesare: organizare şi coordonare, analiză şi sinteză (inclusiv a datelor economice), planificare şi acţiune strategică, control şi identificare a deficienţelor, gestionarea riscurilor, rezolvare eficientă a obiectivelor şi problemelor, gândire strategică, excelentă comunicare orală şi scrisă, lucru eficient în echipă atât ca lider, cât şi ca membru al acesteia, bună capacitate de relaţionare cu superiorii, colegii, subordonaţii, abilităţi de negociere şi de mediere, capacităţi de gestionare eficientă a resurselor alocate;

Dosarul de participare  trebuie să conţină obligatoriu:
1.  Scrisoare de intenţie.

2.  Curriculum Vitae  

3.  Copie după actul de identitate sau orice alt document care atestă identitatea, potrivit legii.

4.  Copii după documentele care atestă educaţia şi pregătirea profesională (diplomă de licenţă sau alte cursuri de specializare / perfecţionare  ).

5.  Documente / adeverinţă în original, din care să rezulte experienţa în activitatea unor întreprinderi publice, instituţii publice, regii autonome sau societăţi comerciale , inclusiv din sectorul privat, din domeniul de activitate al SC UTILITĂŢI PUBLICE BRAN SRL
6.  Cazier judiciar  

7.  Adeverinţă medicală care să ateste starea de sănătate corespunzătoare şi capacitatea deplină de exerciţiu.  
8.  Declaraţie de consimţământ care să confirme acordul candidatului de a se procesa datele sale personale în scopul realizării procedurii de recrutare şi selecţie, precum şi acordul de a permite comisiei verificarea informaţiilor furnizate.

9.  Copie după carnetul de muncă/ extras din REVISAL sau adeverinţă, după caz.

10.  Declaraţie notarială pe propria răspundere, dată în conformitate cu prevederile art. 6, 7 din O.U.G. nr. 109 / 2011, privind guvernanţa corporativă a întreprinderilor publice şi ale art. 326 din Codul Penal privind falsul în declaraţii.

11.  Declaraţie pe propria răspundere, potrivit căreia, în ultimii 10 ani, nu a fost destituit dintr-o funcţie  sau/şi nu i-a fost reziliat contractul individual de muncă din motive imputabile candidatului la funcţia de director general.

12.Declaraţie  pe propria răspundere că nu a desfăşurat activităţi de poliţie politică 

